JY LEES NOU Andriëtte se eie idols – van haar ma tot Nicholis Louw . . .
Sy het weekliks derduisende Idols-kykers geïnspireer met haar unieke stem. Maar wie inspireer háár?
Sy het haar eie stem gevind - en 'n sterloopbaan wag na alle waarskynlikheid vir haar in Johannesburg waarheen dié Kapenaar onlangs getrek het. En sy sien kans vir die glans. Sy skud haar blonde kop en sê haar voete is ferm op Moeder Aarde. Sy weet wie sy is."As my ma bekommerd oor my wil raak, dan stel ek haar gou gerus. Ek gaan net my bes doen en sien uit na alles wat voorlê."
"Sy het haar hele lewe vir ons opgeoffer en ons altyd bederf. Saterdagaande wanneer ons partytjie gehou het, het sy Afrikaanse liedjies op die klavier gespeel en dan het ons saamgesing. Liedjies van Laurika Rauch, Theuns Jordaan en Steve Hofmeyr. Sy is ook baie lief vir dans. By haar het ek geleer om musiek te geniét. Sy het my ook nooit gedruk om te presteer nie. Nou is haar raad aan my om nugter te bly oor die musiek-en-geldmakery van die Idols-roem - dat dit nie na my kop toe gaan nie. Maar sy het niks om te vrees nie. Ek sal my nie met 'verkeerde dinge' ophou nie."
"Sy persoonlikheid was konstant dieselfde. Hy het altyd konstruktiewe kommentaar gelewer en dinge gesê wat sin maak. Randall is nie net daarop gefokus om sogenaamde 'goeie TV' te verskaf nie. Ek het sy kritiek ter harte geneem. Hy is ernstig, maar ook gebalanseerd, want hy het 'n baie witty kant. As hy sosiaal is, is hy soos 'n sewentienjarige seuntjie wat uithaak - heeltemal speels en prettig. 'n Mens kan nie glo hy is al ouer as dertig nie. Randall is altyd goed aangetrek en stylvol. Dit het my ook opgeval dat hy nie voor ons Idols-optredes met ons kom gesels het en dan ná die tyd ernstige kritiek gelewer het nie. Dit kan soms 'n tweegesig-indruk skep."
Nianell sê: "Andriëtte was mý wenner. As sy só op die verhoog klink, kan ek nie eens dink hoe goed sy in die ateljee sal klink nie. Dis asof jy na 'n CD luister. Sy is die volle Idols-pakket. Sy het 'n baie unieke stemtoon - die X-faktor. Dis warm en sielvol. Dit gaan nou van háár afhang wat sy met haar loopbaan doen. As jy goed vaar in Idols, is dit maar die begin, nie die einde van jou loopbaan nie. Nóú lê die harde werk voor. Jy is eers regtig suksesvol ná jou eerste CD goed verkoop het. Werk nou baie hard en moenie aanvaar mense gaan so baie vir jou loopbaan doen soos hulle tot nou toe gedoen het om jou te help in die Idols-wedstryd nie. Dis nou die tyd om al hoe meer jou eie klank te kry en te ontwikkel."